Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése
Paragraph Index: 924

(2) Az adós (1) bekezdés szerinti kérelmének a bírósághoz érkezését követõ 1 munkanapon belül a bíróság a külön jogszabályban meghatározott módon végzést tesz közzé a Cégközlönyben az adóst megilletõ rendkívüli moratóriumról, amelynek utalnia kell arra is, hogy az eljárás olyan, a Kormány által rendeletben nemzetgazdaságilag kiemeltnek nyilvánított gazdálkodó szervezet ellen folyik, amelynek esetében a jelen törvény 68–70. §-át is alkalmazni kell. A Cégközlönyben történõ közzétételre a Cégközlöny honlapján napi feltöltéssel, 0 órakor kerül sor. A rendkívüli moratórium a közzétételtõl illeti meg az adóst. A bíróság a végzésben ideiglenes vagyonfelügyelõként kirendeli az állami felszámolót. Az állami felszámoló díját és költségeit az adós gazdálkodó szervezet viseli, a költségei elõlegezésére köteles. A végzés ellen külön fellebbezésnek nincs helye.

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes